CELEX: 31999R2395
Language: el
Date: 1999-11-11 00:00:00
Title: Κανονισμός (ΕΚ) αριθ. 2395/1999 της Επιτροπής, της 11ης Νοεμβρίου 1999, για την έγκριση των μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Δημοκρατίας της Κορέας

Avis juridique important

|

31999R2395

Κανονισμός (ΕΚ) αριθ. 2395/1999 της Επιτροπής, της 11ης Νοεμβρίου 1999, για την έγκριση των μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Δημοκρατίας της Κορέας  

Επίσημη Εφημερίδα αριθ. L 290 της 12/11/1999 σ. 0011 - 0012

ΚΑΝΟΝΙΣΜΟΣ (ΕΚ) αριθ. 2395/1999 ΤΗΣ ΕΠΙΤΡΟΠΗΣτης 11ης Νοεμβρίου 1999για την έγκριση των μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Δημοκρατίας της ΚορέαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων καταγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1072/1999 της Επιτροπής(2), και ιδίως το άρθρο 7,Εκτιμώντας:(1) ότι το άρθρο 7 της συμφωνίας μεταξύ της Κοινότητας και της Δημοκρατίας της Κορέας για το εμπόριο κλωστοϋφαντουργικών προϊόντων(3), που μονογραφήθηκε στις 19 Ιουλίου 1986 και όπως τροποποιήθηκε τελευταία από τη συμφωνία υπό μορφή ανταλλαγής επιστολών(4), που μονογραφήθηκε στις 22 Δεκεμβρίου 1994, προβλέπει ότι επιτρέπονται οι μεταφορές μεταξύ κατηγοριών και ετών ποσόστωσης·(2) ότι η Δημοκρατία της Κορέας υπέβαλε αίτηση στις 27 Σεπτεμβρίου 1999·(3) ότι οι μεταφορές που ζήτησε η Δημοκρατία της Κορέας εμπίπτουν εντός των ορίων των διατάξεων ευελιξίας που αναφέρονται στο άρθρο 7 και καθορίζονται στο παράρτημα VΙΙΙ του κανονισμού (ΕΟΚ) αριθ. 3030/93·(4) ότι είναι σκόπιμο να γίνει αποδεκτή η αίτηση·(5) ότι θα ήταν επιθυμητό ο παρών κανονισμός να τεθεί σε ισχύ την επομένη της δημοσίευσής του ώστε να μπορέσουν οι οικονομικοί φορείς να επωφεληθούν το ταχύτερο δυνατό·(6) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών προϊόντων που προβλέπεται στο άρθρο 17 του κανονισμού (ΕΟΚ) αριθ. 3030/93,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Εγκρίνονται οι μεταφορές μεταξύ των ποσοτικών ορίων για τα κλωστοϋφαντουργικά προϊόντα καταγωγής Δημοκρατίας της Κορέας για το έτος ποσόστωσης 1999 όπως περιγράφεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 11 Νοεμβρίου 1999.Για την ΕπιτροπήPascal LAMYΜέλος της Επιτροπής(1) ΕΕ L 275 της 8.11.1993, σ. 1.(2) ΕΕ L 134 της 28.5.1999, σ. 1.(3) Εγκρίθηκε από την απόφαση 87/471/ΕΟΚ του Συμβουλίου, (ΕΕ L 263 της 14.9.1987, σ. 37).(4) Εγκρίθηκε από την απόφαση 95/131/ΕΚ του Συμβουλίου, (ΕΕ L 94 της 26.4.1995, σ. 459).ΠΑΡΑΡΤΗΜΑ- Κατηγορία 3: μεταφορά 58450 χιλιογράμμων από τα ποσοτικά όρια του έτους 1998.- Κατηγορία 3Α: μεταφορά 58450 χιλιογράμμων από τα ποσοτικά όρια του έτους 1998.- Κατηγορία 4: μεταφορά 1077160 τεμαχίων από τα ποσοτικά όρια του έτους 1998.- Κατηγορία 5: μεταφορά 2429000 τεμαχίων από τα ποσοτικά όρια του έτους 1998.- Κατηγορία 28: μεταφορά 72940 τεμαχίων από τα ποσοτικά όρια του έτους 1998.- Κατηγορία 83: μεταφορά 27440 χιλιογράμμων από τα ποσοτικά όρια του έτους 1998.- Κατηγορία 35: προκαταβολική χρήση 383600 τεμαχίων από τα ποσοτικά όρια του έτους 2000.